tomron87/hebrew-wikipedia-sentences-corpus huggingface dataset:
במשחק זה כל הדמויות והאזורים נראים כמו ב-Angry Birds 2. המשחק נוצר בשיתוף פעולה עם חברת CoolGames.
ישנם ציפורים בפוסטר המשחק שלא מופיעות במשחק עצמו.
גרסת הבטא של המשחק שוחררה ב-7 בדצמבר 2017, והגרסה הרשמית שוחררה ב-8 במאי 2018.
Angry Birds: Flip The Bird - משחק נוסף ל-Facebook Messenger בו השחקן צריך להתאים את הציפורים לצורה.
במשחק זה רק רד, צ'אק והאל מופיעים.
במהלך 2015 גרסה זו נסגרה.
Angry Birds Google Plus - הייתה גרסה של Angry Birds לרשת החברתית Google Plus אשר כללה בתוכה את ה-Chrome Dimesions, את העולמות הנוספים וגם עולם בשם Teamwork אשר פתיחת שלבים בו הייתה נמדדת על מספר החברים של השחקן ומספר הכוכבים של החברים של השחקן אשר שיחקו במשחק.
ברמה זו היו 8 שלבים מיוחדים.
משחק זה יצא במאי 2011. לא ניתן לשחק בה עקב חוסר תמיכה במשחקי גוגל פלוס.
במשחק זה היו רק 5 שלבים + שלב מיוחד של פיסטוק מוזהב.
Angry Birds Vuela Tazos - גרסה שהייתה הקיימת למחשב בלבד אשר מלוות ב-3 חברות מזון מקסיקניות: Gamesa ,Sonric's ו-Sabritas (הגרסה בספרדית).
הגרסה הישנה כללה גם את פפסי והיו בה רק 6 שלבים (3 מהם היו בהשראת החברות המקסיקניות, פרט לחברת הממתקים Sonric's).
הגרסה החדשה התמקדה בדמויות של גרסת ה-Space והיו בה 3 כוכבי לכת ו-9 שלבים (3 שלבים בכל כוכב לכת.
בכל כוכב לכת, כל 3 השלבים שלו מתמקדות בחברות המקסיקניות).
Angry Birds Lotus F1 Team - הייתה גרסה נוספת ל-Facebook אשר נוצרה בהשראת חברת מכוניות המרוץ האמריקאית Lotus F1 Team.
בגרסה זו היו רק 3 שלבים.
Angry Birds Cheetos - גרסה שהייתה קיימת רק למחשב שנוצרה בהשראת החטיף העולמי צ'יטוס.
הגרסה הישנה הייתה בטורקית והיו בה 3 שלבים + 5 שלבים מיוחדים.
בגרסה זו הייתה שקית של החטיף בטעם גבינה, שבהקלקה על המסך הייתה מתפוצצת ומעיפה את 4 חטיפי הצ'יטוס שבתוכה לכל עבר.
הגרסה החדשה הייתה ברוסית, היו בה 3 שלבים + 6 שלבים מיוחדים והשקית של החטיף השתנתה לבטעם קטשופ.
Angry Birds Telepizza - גרסה שהייתה רק למחשב שנוצרה בהשראת פיצות של החברה הספרדית Telepizza (הגרסה בספרדית).
בדף הבית היו רואים פיצה המחולקת ל-6 חלקים, כך שכל חלק הוא שלב.
בסוף כל שלב היו רואים משולש פיצה עם פפרוני אחד, שניים או שלושה, כך שהפפרונים הם במקום הכוכבים.
במשחק זה היה את השלב הראשון במשחק הראשי ועוד שלב בשם Sakura Ninja, שלב מיוחד לגרסה זו.
מסך הטעינה שלו היה דומה לגרסה המקורית של אנגרי בירדס.
משחק זה יצא ב-8 במרץ 2012, יום אחרי שחרור של עולם חדש ב-Angry Birds Seasons, אשר הגרסה מבוססת עליו.
המשחק נסגר מסיבות לא ידועות.
Angry Birds Coca-Cola - גרסה שהייתה למחשב בלבד אשר נוצרה בהשראת המשקה קולה של החברה האמריקאית קוקה-קולה (אף על פי שהגרסה הייתה בסינית).
בגרסה היה את הרמה הראשונה במשחק המקורי, סרטון אנימציה והרמה של קוקה-קולה.
בשלבים של קוקה-קולה היו תופי בונגו וקונגה שבעזרתם היה ניתן לפתוח שלבים מיוחדים.
בגרסה זו היו 7 שלבים + 3 שלבים מיוחדים.
Angry Birds Heikki - גרסה שהייתה רק למחשב שנוצרה בהשראת נהג המרוצים הייקי קובליינן.
בגרסה זו יש היה את טרנס עם קסדת מרוצים אשר בא כתוספת מיוחדת למשחק אך לא ניתן לשחק בו עוד עקב סגירת הגרסה.
בגרסה זו היו רק 12 שלבים.
Angry Birds in Ultrabook™ Adventure - הייתה גרסה נוספת ל-Facebook אשר נוצרה בהשראת התקן ללפטופ Ultrabook שבא מחברת המחשבים האמריקאית Intel.
בגרסה זו היו 10 שלבים.
בגרסה זו הייתה תוספת מיוחדת חדשה של נשר עם חליפת פוטבול אך לא ניתן לשחק בו עוד עקב סגירת הגרסה.
בגרסה זו היו רק 16 שלבים.
Angry Birds McDonald's - גרסה שהייתה רק למחשב שנוצרה בשיתוף עם בית ההמבורגר העולמי מקדונלד'ס.
גם בגרסה זו היו את 4 התוספות הבלעדיות.
בגרסה זו היה גם את החג פסטיבל הירח הסיני אשר נמצא גם ב-Angry Birds Seasons.
בגרסה זו היו רק 8 שלבים (6 מהם היו משיגים באמצעות הרשמה למשחק).
Angry Birds Volcano - גרסה אשר הייתה קיימת רק לגוגל כרום ונוצרה בהשראת החטיף החריף Tyrkisk Peber Volcano (שבא מהחברה האמריקאית Fazer).
במשחק זה היו 6 שלבים (3 מהם היה אפשר להשיג בעזרת קודים מיוחדים).
המשחק יצא ב-10 באוקטובר 2011. נכון לעכשיו האתר של המשחק עדיין קיים אך אי אפשר לשחק בו.
Angry Birds Breakfast - גרסה שהייתה קיימת למחשב בלבד אשר נוצרה בהשראת דגני הבוקר נסקוויק שבא מחברת הדגנים האמריקאית נסטלה.
בגרסה זו היו 2 שלבים + 8 שלבים מיוחדים שהיה ניתן להשיגן רק באמצעות קוד מיוחד שהיה ניתן להשיג באריזות נסקוויק (בישראל היה ניתן להשיג את הקוד באריזות קראנץ' במקום בנסקוויק).
משחק זה יצא לראשונה בדצמבר 2013.
במשחק זה יש חלליות לחימה אשר הציפורים צריכות לירות בחזירים כמה שיותר.
במשחק זה יש חוקי משחק שונים כמו ב-!Angry Birds Fight, Angry Birds Epic וב-Angry Birds 2. שמו של המשחק היה כתוב גם בסינית.
המשחק שוחרר לראשונה בסין ב-31 במאי 2016 ושוחרר לשאר המדינות ב-27 ביולי 2016. המשחק נמחק ב-6 בספטמבר 2016, ושרתי המשחק הופסקו ב-10 באוקטובר 2016. זהו המשחק הראשון של אנגרי בירדס אשר נמחק מחנויות האפליקציות.
במשחק הציפורים הן כמו נבחרת כדורגל, והנשר האדיר המאמן שלהן.
יצא ב-25 באפריל 2016 למכשירי iOS ואנדרואיד.
המשחק נמחק ב-15 בדצמבר 2016, ורכישות באפליקציה הופסקו כבר ב-1 בדצמבר 2016.
Angry Birds Holiday - במאי 2016 התגלה משחק של הסרט של אנגרי בירדס.
Angry Birds Islands - משחק נוסף המבוסס על הסרט.
Angry Birds Dice - משחק נוסף המבוסס על הסרט.
במשחק זה יש כמה חוקי משחק שונים.
אם יש לך שתי ציפורים, אתה יכול להתאים בשתי הציפורים וזה יעשה שלוש ציפורים, ואם יש לך ארבע ציפורים אתה יכול לקחת את ציפור חמישית ולהתאים אותה, ואז זה עושה כוח חזק מאוד.
בכל חודש יש כמה טורנירי זירה וחזירים מפלצתיים, למשל חזיר דיונון, חזיר כריש, חזיר צלופח, חזיר מפלצתי, חזירים מהסרט ולאונרד.
במשחק זה יש 11 עולמות, רמות אלה מרשים לעבור לתוצאות אחרות, כמו את עולם 5 או 4 ולכמה שלבים, והציפור שלך יכולה להגיע לשיא הגבוה ביותר.
ניתן גם אפילו לקנות מהנשר האדיר פריטים מיוחדים, למשל תחפושות, כלי נשק וספינות.
אפשר להתאים ציפורים ולהשיג תוצאה עד מאה לסיום השלב.
עד היום אפשר לעבור כמה נקודות בכל שלב ולצבור כמה שיותר תוצאות גבוהות.
המשחק יצא לראשונה בתאילנד, בקנדה, הודו, יפן ואוסטריה ב-20 בינואר 2015 ויצא לשאר המדינות ב-11 ביוני 2015 (iOS ואנדרואיד).
המשחק נמחק ב-1 באוגוסט 2017, ושרתי המשחק הופסקו ב-15 בנובמבר 2017.
אנגרי בירדס סטלה - גרסה חדשה של המשחק אך מבוססת על סטלה, הציפור הוורודה שהופיעה לראשונה ב-Angry Birds Seasons, ועוד 3 ציפורים בנות וציפור בן אחד מיוחדות לגרסה זאת אשר נלחמות בנסיכה מרושעת והחזירים שלה.
ב-13 ביולי 2015 התגלה כי המשחק הופסק באופן רשמי.
המשחק שוחרר ב-4 בספטמבר 2014. גם גרסה זאת תמכה באפשרות ה-Telepods.
!Angry Birds Action - לכבוד הקרנת אנגרי בירדס - הסרט, הוציאה חברת Rovio את המשחק Angry Birds Action!
- משחק אשר מבוסס על הסרט.
במשחק זה יש את רד, צ'אק, בומב, טרנס והאל (שמופיע רק בגלגל המזל הנמצא במשחק).
במשחק זה יש כוחות כמו להקפיא, הסתובבות כדור, רוח המשחק ועוד.
במשחק זה יש 180 שלבים.
במשחק זה יש אפשרות שנקראת Magic Movie, שבה אפשר להדליק את המצלמה בסוף הסרט ולאחר מכן אתה יכול להנות עם הדמויות של הסרט רק במצלמה.
במשחק זה יש גם פרסים אשר אם אתה מסיים את השלב אתה יכול לקבל 3 פרסים כמו מטבעות, קריסטלים, חומרי נפץ וגם אלבום אשר עוזר לך לעבור להתקדמות מוחלטת.
ביוני 2016 לאחר יציאתו של העולם השני של המשחק יצא סרטון נוסף של הסרט אשר מבוסס על צ'אק חוזר לאי החזירים ולוקח את הדחליל שלו בחזרה לאי הציפורים.
המשחק יצא לראשונה לניו זילנד ב-16 בפברואר 2016 ויצא לשאר המדינות ב-28 באפריל 2016 (iOS ואנדרואיד).
Agri Birds - במשחק זה הציפורים נראות כמו דמויות בחווה.
המשחק פותח בתקופה לא ידועה, ובוטל בהמשך.
לבסוף, שוחרר טריילר למשחק בתור מתיחה לאחד באפריל.
בטריילר של המשחק, ישנו משחק קטן שהוא אזכור לזיכיון משחקים אחר, חמישה לילות אצל פרדי.
Angry Birds Heroes - בדצמבר 2017 חברת Rovio פרסמה סקר על המשחק בעמוד הפייסבוק הרשמי שלהם עם טריילר קצר.
חודשיים לאחר מכן, המשחק בוטל מסיבות לא ידועות.
Bad Piggies - ב-27 בספטמבר 2012, הושק משחק ספין-אוף ל-Angry Birds בשם Bad Piggies (חזירונים רעים).
במשחק זה צריך לבנות רכב משוכלל כמה שיותר בשביל לעזור לחזירים להשיג מפה או חפץ אחר.
כמו שב-Angry Birds יש ביצי זהב, במשחק זה יש גולגולות שעוזרות לפתוח ארגזי חול שאלו שלבים מיוחדים.
Angry Birds Trilogy - ב-25 בספטמבר 2012 שוחרר לאנגרי בירדס משחק אוספים בשם Angry Birds Trilogy.
משחק זה כולל את המשחק הראשון, Angry Birds Seasons ואנגרי בירדס ריו.
המשחק יצא לפלייסטיישן 3, Xbox 360, Wii, Wii U ולנינטנדו 3DS, ועולה 30 דולר.
אנגרי בירדס טונס - ב-16 במרץ 2013 הושקה סדרה בשם Angry Birds Toons.
הסדרה הזאת מבוססת על החזירים והציפורים (חוץ מסטלה והאל) שחיים ב-Piggy Island.
בטריילר של הפרק האחרון בסדרה חברת Rovio אמרה שתהיה עונה שנייה.
סדרה זאת שודרה בערוץ הילדים כל יום שבת בשעה 10:00. בסדרה זו 4 עונות.
העונה השנייה יצאה ב-19 באוקטובר 2014. ב-1 באוקטובר 2015 יצאה העונה השלישית.
סיפורי חזירונים - בשנת 2014 הושקה סדרה חדשה בשם Piggy Tales.
הסדרה הזאת מבוססת על החזירים הרגילים שחוקרים מלא דברים (לדוגמה: טרמפולינה).
החזירים בסדרה זו עשויים מפלסטלינה.
אחד מהם מבוסס על המשחק Angry Birds Epic, ואילו בשניים מהם משתתפת קופסה (בפרק 6 הקופסה מועכת חזירים, ובפרק 11 הקופסה הופכת את האזור הלבן שהחזירים נמצאים בו בסדרה).
לקראת חג המולד פורסם פרק מיוחד של הסדרה.
לקראת השנה ה-2 של ToonsTV שודרו 3 פרקים מיוחדים של הסדרה.
ב-2015 התחילה שידורה של העונה החדשה של Piggy Tales בשם "Pigs at Work" בה החזירים עובדים באתר בנייה באזור הלבן.
ב-10 בפברואר 2016 יצא פרק נוסף של הסדרה אשר מבוססת ספר אגדי שהחזירים לא מצליחים לפתוח אותו.
ב-2016 יצאה עונה שלישית בשם "Third Act", ובשונה משתי העונות הראשונות, עונה הזאת מתרחשת בעיר של החזירים מהסרט; כל העונה מתרחשת בתיאטרון של העיר שנמצאים בו חזירים שחושבים שהתיאטרון הוא כל העולם; עד שבסוף העונה אחד הקירות בתיאטרון מתפוצץ והם מגלים את העיר.
ב-2018 יצאה העונה האחרונה "4th Street", והיא מתרחשת בעיר של החזירים מהסרט; בפרק האחרון של הסדרה מתגלה החזיר שגרם לכל ההרפתקאות שבעונה.
אנגרי בירדס סטלה - ב-1 בנובמבר 2014 עלתה סדרת טלוויזיה חדשה בשם Angry Birds Stella, שמבוססת על המשחק.
ב-25 באוקטובר 2014 שוחרר הפרק הראשון לגרסת ה-Stella.
העונה השנייה יצאה ב-9 באוקטובר 2015.
אנגרי בירדס בלוז - משחק המבוסס בזמן שאחרי הסרט ומספרת על החיים של הבלוז.
העונה הראשונה יצאה ב-10 במרץ 2017.
ב-3 ביולי 2017 חברת נטפליקס לקחה מספר פרקים מכל אחת מהסדרות ושילבה אותם בלקט של 23 פרקים לפרק אחד.
ב-1 באוקטובר 2014 פורסם באתר Rovio שעומד לצאת סרט 3D של Angry Birds.
הסרט יצא ב-20 במאי 2016. הסרט עובד בשיתוף עם חברת סוני.
בנוסף, מתוכנן לצאת לגו על הסרט.
ב-23 בספטמבר 2015 יצא הטריילר הרשמי.
טוני הייל - רוס, חזיר מנומש
ביל היידר - לאונרד, מנהיג החזירים
פיטר דינקלג' - הנשר האדיר
באי מרוחק שנקרא "אי הציפורים" גרות ציפורים מאושרות, חוץ מרד (ג'ייסון סודייקיס), הציפור הכי עצבנית באי הציפורים.
יחד עם רד והציפורים האחרות, גרים גם צ'אק (ג'וש גד) ובומב (דני מקברייד).
הכול משתבש ברגע שחזירים מרושעים, כגון לאונרד (ביל היידר) פולשים מאי החזירים לאי הציפורים.
הם לוקחים את הביצים של הציפורים ומפליגים לכיוון האי שלהם.
ברגע ששאר הציפורים מגלות את זה, רד, צ'אק, בומב, מטילדה (מאיה רודולף), טרנס (לא ידוע), סטלה (קייט מקינון) ושאר הציפורים מנסות לקחת את הביצים בחזרה לאי הציפורים.
בנוסף לכך, הם מזעיקים לעזרה גם את הנשר האדיר (פיטר דינקלג'), נשר אגדי שגר במאורה משלו.
אנגרי בירדס - הסרט 2
באוגוסט 2016, חברת Rovio התחילה לעבוד על סרט המשך.
הסרט עתיד לצאת ב-20 בספטמבר 2019, שיוצא במקביל ל-10 שנים למשחק המקורי.
הסרט יבויים על ידי תורופ ואן אורמן וג'ון רייס, יופק על ידי ג'ון כהן, ואת התסריט יכתוב פיטר אקרמן.
סודייקיס, גד, היידר, מקברייד ודינקלג' הוכרזו כמדבבים חוזרים, בעוד החדשים כוללים את רייצ'ל בלום, סטרלינג קיי בראון, יוג'ניו דרבז, זאק וודס, נורה לום, ליל ריי האוורי, דאב קמרון, בק בנט וברוקלין פרינס.
לזלי ג'ונס תדבב את הנבל.
שנת יציאה של ספרי אנגרי בירדס
הספרים של אנגרי בירדס יצאו ב2011-2016.
בעקבות הצלחת המשחק שנוצר תחילה לאייפון Rovio, החברה שמפתחת את המשחק, יצרה קו מוצרים של Angry Birds, בהם: בובות, כפכפים, בגדים, כלי לימוד ועוד.
בגרסת החגים תומך המשחק בפלטפורמות: iOS, אנדרואיד, Symbian^3, webOS, Microsoft Windows, Mac OS X.
לקראת עלייתה לאוויר של עונתה השמינית של תוכנית הסאטירה הישראלית "ארץ נהדרת", הופצו ברשת מספר מערכונים מהעונה, בהם המערכון "Angry Birds Peace Treaty" (ועידת השלום) בו מתואר ניסיון לכינון הסכם שלום בין הציפורים לבין החזירים מהמשחק, על רקע המאבקים עקובי הדם ביניהם, בהקבלה לסכסוך הישראלי-פלסטיני.
הסרטון זכה לתהודה ולפופולריות רבה, וסוקר במספר כלי תקשורת בעולם.
אנגרט ארגנג ריכטר היא אתלטית מערב גרמנית.
היא אלופה אולימפית, בעלת 4 מדליות מהן 2 מדליות זהב, ו-2 מדליות כסף ושיאנית עולם בריצת 100 מטר.
באליפות אירופה באתלטיקה שנערכה בהלסינקי, פינלנד בשנת 1971 זכתה ריכטר במדליית זהב בריצת שליחות 4x100 מטר בתוצאה של 43.30 שניות.
באולימפיאדת מינכן (1972) זכתה ריכטר במדליית זהב מול הקהל הביתי בריצת שליחות 4x100 מטר, ביחד עם כריסטיאן קראוזה, אינגריד בקר והיידה רוזנדהל בהשוואת שיא עולם - 42.81 שניות, לפני מזרח גרמניה (42.95 שניות) וקובה (43.36 שניות).
נוסף לכך, היא סיימה במקום חמישי בריצת 100 מטר בתוצאה של 11.38 שניות.
בשלב המוקדמות היא קבעה תוצאה של 11.30 שניות.
באליפות אירופה באתלטיקה שנערכה ברומא, איטליה בשנת 1974 זכתה ריכטר במדליית כסף בריצת שליחות 4x100 מטר בתוצאה של 42.75 שניות.
נוסף לכך, היא סיימה במקום חמישי בריצת 100 מטר בתוצאה של 11.36 שניות.
באולימפיאדת מונטריאול (1976) זכתה ריכטר ב-3 מדליות, 1 זהב ו-2 כסף.
מדליית זהב בריצת 100 מטר בתוצאה של 11.08 שניות, לפני האלופה היוצאת רנטה שטכר ממזרח גרמניה (11.13 שניות) ובת ארצה אינגה הלטן (11.17 שניות).
בשלב רבע הגמר היא קבעה שיא אולימפי חדש של 11.05 שניות ובשלב חצי הגמר היא קבעה שיא עולם חדש של 11.01 שניות, שיפור לשיא בן החודש של הלטן (11.04 שניות).
מדליות כסף, בריצת 200 מטר בתוצאה של 22.39 שניות, אחרי ברבל ווקל ממזרח גרמניה שקבעה שיא אולימפי חדש של 22.37 שניות, ולפני שטכר (22.47 שניות) ובריצת שליחות 4x100 מטר בתוצאה של 42.59 שניות, אחרי היריבה המושבעת מזרח גרמניה שקבעה שיא אולימפי חדש של 42.55 שניות ולפני ברית המועצות (43.09 שניות).
לאחר המשחקים האולימפיים פרשה ריכטר מספורט תחרותי, אך בשנת 1978 חזרה להתחרות.
בתחרות הגביע הביניבשתי של IAAF שנערכה במונטריאול, קנדה בשנת 1979 היא זכתה במדליית זהב עבור נבחרת אירופה, בריצת שליחות 4x100 מטר בתוצאה של 42.19 שניות.
לאחר מכן, פרשה סופית בשל פציעה קשה.
היא התחתנה עם מנפרד ריכטר, אצן משוכות.
אנדה הוא מחזה ישראלי מאת הלל מיטלפונקט, שעלה בתיאטרון בית ליסין, בבימויו של מיטלפונקט, ב-24 בספטמבר 2008.
נוחי כרמי הוא פרקליט בצוות התביעה במשפט אייכמן ב-1961. הוא מתשאל את העדים המוזמנים למשפט.
נוחי ממליץ על העדים לפי מניעים משפטיים אתיים טהורים – עד כמה הם זוכרים במדויק את קורותיהם בשואה, במידה שתאפשר להם לתת עדות אמינה על כך.
פקר הוא איש הקשר של הממשלה עם התביעה במשפט.
הוא מנסה לדאוג לאינטרסים של מפא"י ושל ראש הממשלה בן-גוריון.
פקר בודק ביחד עם נוחי ושניאור, הבוס של נוחי, את רשימת העדים.
פקר מנסה לפסול עדים רוויזיוניסטים, שעלולים להזכיר בעדותם את משפט קסטנר, או כאלו שהתנגדו לשילומים עם גרמניה.
הוא גם מקבל הוראה משרת החוץ גולדה מאיר לקשור את אמין אל-חוסייני, המופתי הירושלמי לאדולף אייכמן.
אביו של נוחי, שולם ויינשטוק, מכיר לו את אנדה פריינד, ילידת בודפשט.
היא ניצולת שואה ששרדה את בלוק 10 באושוויץ, בו ערכו ניסויים רפואיים בנשים.
אנדה כתבה יומן בעת שהותה באושוויץ ובו מתוארים במדוקדק הקורות אותה והניסויים הרפואיים שבוצעו בה וביהודיות אחרות.
נוחי מוצא את עדותה של אנדה מעולה למשפט.
מנגד, פקר, חוקר ומגלה שאביה של אנדה היה אנטי-ציוני ואנדה עצמה השתתפה בהפגנות נגד השילומים עם גרמניה ואף הצטרפה באותה תקופה לתנועת החירות.
נוחי רוצה להזמין את אנדה להעיד ואילו פקר, שחושש שעדותה תזיק למפא"י, רוצה לפסול אותה.
בין שניהם ניצב שניאור, מנהל המחלקה בה נוחי עובד שרוצה לשמור על כללי האתיקה ועל המשפט ההוגן כמו נוחי.
אבל פקר דואג להזכיר לו שהמפלגה סידרה לו את הג'וב לא בשל כישוריו המשפטיים, אלא בשל נאמנותו למפלגה וממשיך ואומר שכך גם סידרו לילדיו עבודה בפריז.
פקר אומר לשניאור שאם לא יעשה מה שאומרים לו - יוכלו למצוא איש מפלגה אחר במקומו וילדיו יאבדו גם הם את עבודותיהם.
עלילת המשנה של המחזה היא מערכת היחסים של נוחי עם אלונה ארוסתו.
אלונה אוהבת את נוחי, אבל חשה שהוא משקיע זמן רב מדי במשפט על חשבונה וחושדת בו שהוא מקיים רומן עם אנדה.
היא מנסה לסדר לו עבודה נוחה יותר בשוק האזרחי אצל אביה.
אביה מייק הוא יבואן מצליח של מכשור חקלאי, שייבא נשק למדינה לפני הקמתה ביחד עם פקר וקשור כעת לממסד הפוליטי.
מייק אינו מחבב במיוחד את נוחי, כי לדעתו הוא נושא עמו מטען גלותי, אבל מוכן ללכת לקראת בתו ולעזור לו.
ברקע מתואר גם עברו של נוחי כמהגר זר שהצליח להיקלט בארץ הצברים.
בגיל שמונה עלה לבדו מפולין לישראל בעליית הנוער.
נוחי גדל כילד חוץ בקיבוץ, עשה צבא.
סיים בהצטיינות את הפקולטה למשפטים, נמצא מזה ארבע שנים בפרקליטות המדינה ומאורס לאלונה עוזרתו של מנכ"ל משרד ראש הממשלה טדי קולק.
מתוארים גם היחסים הקרירים של נוחי עם אביו, שולם ויינשטוק, שעלה לישראל שנים רבות אחריו ועובד כחייט.
נוחי בנה את עצמו לבדו, עיברת את שם משפחתו מוויינשטוק לכרמי, כדי להתרחק מעברו הגלותי, והתחיל קריירה משפטית מזהירה.
שניאור שמנסה לשכנע את נוחי לוותר ולא לזמן את אנדה להעיד, אומר לו במחזה:
פרס התיאטרון הישראלי למחזאי השנה - הלל מיטלפונקט.
פרס התיאטרון הישראלי להצגת השנה - אנדה.
פרס התיאטרון הישראלי לשחקנית השנה - קרן צור.
מעצב תפאורה – במבי פרידמן
מעצבת תלבושות – אורנה סמורגונסקי
מעצבת תאורה – קרן גרנק
מלחין מוזיקה – אורי וידיסלבסקי
שם הדמות תיאור הדמות שחקנים בבית ליסין נוחי משפטן בפרקליטות מיכה סלקטר שניאור כבן שישים וחמש, משפטן, ראש מחלקה בפרקליטות אילן דר איריס מזכירתו של נוחי מיכל קירזון פקר איש קשר של הממשלה עם התביעה במשפט יורם חטב שולם אביו של נוחי אברהם סלקטר אלונה ארוסתו של נוחי.
עוזרת של טדי קולק דבי יבלונקה מייק אביה של אלונה רפי תבור אנדה אחות במוסד לחולי נפש קרן צור גרשון חוסה במוסד אברהם פלטה
אנגרה דו אירואיז'מו (בפורטוגזית: Angra do Heroísmo או בקיצור: Angra) היא עיר על האי טרסיירה (Terceira) שבחבל האוטונומי של האיים האזוריים בפורטוגל.
אנגרה היא אחת משלוש הבירות של האיים האזוריים, יחד עם פונטה דלגדה והורטה.
בכל אחת משלוש הערים שוכנת אחת משלוש רשויות השלטון.
באנגרה נמצא בית המשפט העליון של האיים האזוריים.
העיר היא גם מקום מושבה של הדיוקסיה של האיים האזוריים.
אנגרה הוקמה בשנת 1450 והיא הבירה ההיסטורית של האיים האזוריים.
היא גם העיר העתיקה ביותר בקבוצת האיים.
בשנת 1983 הוכרז מרכז העיר כאתר מורשת עולמית על ידי אונסק"ו.
הדעות על זהותו של מייסד העיר חלוקות.
יש הטוענים שהעיר הוקמה על ידי אלוורו מרטינש (Álvaro Martins) שהפליג יחד עם דידריק פינינג (Didrik Pining) בשנות השבעים של המאה ה-15 לאיסלנד (יש הסוברים שהם הגיעו לצפון אמריקה) ועם בארתולומיאו דיאש לכף התקווה הטובה.
גרסה אחרת טוענת שהעיר הוקמה ב-1450 או ב-1451 על ידי ז'קומה דה ברוז'ש (Jácome de Bruges) שפעל בשירות הנסיך אנריקה הספן, אשר גייס חקלאים, דייגים וסוחרים מארצות השפלה כדי ליישב את האיים האזוריים.
אנגרה הייתה מקום גלותו של איש הרוח והפוליטיקאי הפורטוגזי אלמיידה גרט (Almeida Garrett) בתקופת המלחמות הנפוליאוניות.
כמו כן הייתה העיר מקום מקלטה של מריה השנייה מלכת פורטוגל בין השנים 1830-1833. השם "אנגרה" פירושו "מפרצון" או "מפרץ", והתוספת "אירואיז'מו" ניתנה לעיר על ידי מריה השנייה, ופירושה "גבורה".
השם ניתן כאות הערכה לתושבי העיר על ההקרבה שלהם במהלך המאבק שהסתיים בכינונה של המונרכיה החוקתית בפורטוגל.
האזכור הראשון להתיישבות באיים האזוריים היה בערך בין השנים 1439-1449 בהקשר לתרומתו של אנריקה הספן ליישובם של שבעה איים בקבוצה המרכזית ובקבוצה המזרחית של האיים האזוריים.
האי טרסיירה, שהיה אחד מהאיים הללו, נוהל על ידי ז'קומה דה ברוז'ש כפי שנקבע בתעודת המינוי המתוארכת למרץ 1450. אך האי לא היווה אבן שואבת למתיישבים.
נכון ל-22 באוגוסט 1460 היה האי עדיין ריק מתושבים.
האתר שנבחר ליישוב הראשון היה קו רכס בצורת אמפיתיאטרון שהיה על גבי שני מפרצים קטנים המופרדים על ידי חצי אי על פסגת מה שהיה הר געש רדום, הר ברזיל (Monte Brasil).
עומקו הממוצע של אחד מהמפרצים הללו היה 40 מטרים, עומק מתאים לעגינתן של ספינות גדולות ויתרון נוסף שהיה לו הוא היותו מוגן מפני הרוחות החזקות ביותר, להוציא את אלה שנשבו מדרום ומדרום מערב.
ב-1474 הורה אלוורו מרטינש שהנהר הזורם אל המפרץ יוטה לתעלה שתיחפר במורד הגבעה, כך שמימיו יוכלו להפעיל טחנת קמח.
פעולה זו הייתה היסוד לפיתוחו הכלכלי של הכפר אנגרה.
בה בעת הדבר אפשר לאזורים שעל שתי גדות הנהר להתפתח בתבנית רחובות ריבועית, הוקמו רבעים על פי ייעודים שונים (רובע מסחרי, רובע מגורים וכו') והותאמו הצרכים לנמל המתפתח.
הבתים הראשונים באנגרה נבנו במורדות הגבעה מעל המפרץ, ברחובות התלולים המתפתלים לכוון החוף.
במקום גבוה, הרחק מהחוף, נבנה מבצר.
בהמשך יקרא המבצר בשם "מבצר הטחנות" (Castelo dos Moinhos).
ב-1534 הייתה אנגרה העיירה הראשונה בקבוצת האיים שקיבלה מעמד של עיר.
באותה שנה היא נבחרה על ידי האפיפיור פאולוס השלישי להיות מקום מושבה של הדיוקסיה של אנגרה שהייתה הסמכות הכנסייתית הראשית בכל האיים.
לנמל המסחרי בימיה הראשונים של העיר היה תפקיד חשוב בנתיבי המסחר של הפורטוגזים לכיוון הודו המזרחית שהחל בראשית המאה ה-15. מפרץ אנגרה היה בדרך כלל שוקק בספינות, מה שגרם להתפתחותה של העיר ולרווחת תושביה.
בנייתם של האחוזות, המנזרים, הכנסיות, והביצורים הצבאיים באנגרה, וההשקעה בתשתיות, שלא התאימו לעיר ולאי בסדר גודל זה, מעידים על החשיבות של אנגרה בפעילות הימית של הפורטוגזים באוקיינוס האטלנטי.
האציל הפורטוגזי פרו אנש דו קנטו (Pero Anes do Canto), היה המפקח הראשי על הביצורים בכל האי.
כגמול על מומחיותו בתפקיד זה ועל שירותים אחרים שנתן לכתר הפורטוגזי, הוענק לו תואר אצולה שעבר בירושה במשפחתו במשך כ-300 שנים.
החשיבות המיוחסת לכוחה של משפחת קנטו אינה מוגזמת.
במהלך התקופה שבה פורטוגל הייתה מעצמה קולוניאלית שסחרה עם מושבותיה באסיה, אפריקה ודרום אמריקה, הם היו האחראים על ההגנה ועל הרווחה של ספינות צי הסוחר הפורטוגזי כשהם הגיעו לקטע הדרך בצפון האוקיינוס האטלנטי בסמוך לאיים האזוריים.
כמו כן הם גם תפקדו כפקידי מכס ראשיים, כשופטים וכאחראים על מערך ההגנה הימי של האיים.
עוד לפני שהיה סיפק בידו של פליפה השני, מלך ספרד לממש את תביעתו לכתר פורטוגל ב-1580 מתוקף היותה של אמו נסיכה פורטוגזית, הכתיר עצמו אנטוניו, ראש המנזר של קראטו, שהיה בן בלתי חוקי של בית המלוכה הפורטוגזי, כמלך.
תקופת מלוכתו של אנטוניו לא ארכה יותר מעשרים יום.
ב-25 באוגוסט הוא הובס בקרב אלקנטרה (Alcântara) על ידי צבאות ספרד.
לאחר קרב אלקנטרה ניסה אנטוניו למלוך על פורטוגל מהאיים האזוריים והוא הקים ממשלה גולה באנגרה שפעלה עד לשנת 1583. למרות שבאותה תקופה הוא הוגדר כמלך (הוא הטביע מטבעות והעניק תארים), ממשלתו זכתה להכרה רק באיים האזוריים וממקום גלותו זה הוא ניהל את ההתנגדות העממית לשלטונו של המלך הזר על פורטוגל.
הפעולה הצבאית הראשונה באיים האזוריים התרחשה כשנה לאחר תבוסתו של אנטוניו בקרב אלקנטרה.
צי ספרדי של עשר ספינות מלחמה הפגיז את אנגרה ב-5 ביולי 1581 ולאחר מכן החל לסרוק את חופי האי כדי לאתר את המקומות המתאימים ביותר לנחיתה.
ב-25 ביולי עם שחר עגנה הספינה הראשונה שעל סיפונה חיילים ספרדים במפרץ סלגה, כ-12 ק"מ ממזרח לנמל אנגרה.
כוח תצפית הזעיק תגבורת, אך עם הגעתם של הכוחות הפורטוגזים הראשונים, כבר היו במקום אלף חיילים ספרדים שהחלו לבזוז את הכפרים בסביבה.
בשלב זה של הלחימה, קבוצת נשים תקפה את הכוחות הפולשים כאשר ראו את בתיהם נהרסים.
תוך כמה שעות היו כל אזורי החוף תחת הפגזה ספרדית והלחימה הייתה עזה.
בערך בשעות הצהריים, כאשר הקרב היה עדיין רחוק מהכרעה, עלה בדעתו של נזיר בשם פדרו, שלקח חלק פעיל במאבק, לשסות בפולשים הספרדים עדרי בקר שירמסו אותם.
כאלף ראשי בקר כונסו והסתערו על האויב.
הספרדים המבולבלים נפלו לאחור ונאלצו לסגת לחוף, שם רובם נהרגו בקרב או טבעו בנסותם לשוב לסירותיהם.
קרב בלתי קונבנציונלי זה הוכיח שאנטוניו היה יכול לסמוך על תמיכתם של התושבים המקומיים.
הפעולה הצבאית המשמעותית הבאה לא התקיימה עד לקיץ הבא.
צי בפיקודו של האדמירל אלוורו דה בזאן (Álvaro de Bazán) נשלח לאיים כדי להדיח את הטוען לכתר.
למרות היותו בנחיתות מספרית הוא הצליח להביס בקרב פונטה דלגדה ב-26 ביולי 1582 לחופי האי סאו מיגל, צי משותף של פריבטירים פורטוגזים, צרפתים, אנגלים והולנדים.
למרות שהצי של אנטוניו הובס לחלוטין בקרב פונטה דלגדה, הוא הצליח להפליג לצרפת לאחר הקרב כדי לחיות שם בגלות.
תומכיו הובסו לבסוף בשנה שלאחר מכן בקרב טרסיירה ליד אנגרה ב-27 ביולי 1583, שכתוצאה ממנו התאפשר לכוחותיו של פיליפ לכבוש את האיים האזוריים ולהביא את תהליך איחוד הכתרים של ספרד ופורטוגל לידי גמר.
יחד עם זאת, הבינה ספרד שלמרות הניצחון, עלה מולה יריב חדש, אנגליה.
מכתב שנכתב מאנגרה לפליפה השני על ידי מפקד הצי הספרדי, היווה את ראשית יצירתה של הארמדה הספרדית.
בעקבות קרב טרסיירה חוזקו הביצורים על הר ברזיל.
במהלך מלחמת אנגליה-ספרד (1585-1604) הם נבנו מחדש בניהולו של מהנדס צבאי איטלקי כמענה לתקיפות של פרנסיס דרייק ווולטר ראלי על אניות ספרדיות.
כבר ב-1583 הונחה אבן הפינה לביצורים החדשים והוקמו כמה באסטיונים ועמדות תותחים.
במלחמת הרסטורציה הפורטוגזית, שבסופה הוחזר כתר פורטוגל לשושלת הפורטוגזית המקורית בשנים 1640-1668, עמדו הכוחות הספרדיים באנגרה במשך 11 חודשים במצור שהוטל על העיר ורק מאמץ מיוחד הצליח להכניע אותם.
לאחר נפילת המבצר ב-1642 נבנתה בו כנסייה לכבודו של יוחנן המטביל.
במשך השנים היה האי טרסיירה בכלל והעיר אנגרה בפרט כמקום גלות למלכים פורטוגלים שמסיבה כל שהיא הודחו או לא היו מסוגלים למלא את תפקידם.
ב-1667, לקראת סיומה של מלחמת הרסטורציה, הודח מכיסאו אפונסו השישי עקב אי יכולתו לתפקד כמלך על ידי אחיו, לימים פדרו השני, שמונה כעוצר.
אפונסו גלה באנגרה במשך שבע שנים.
עם מותו של ז'ואאו השישי ב-1826, נכנסה פורטוגל למשבר בנוגע לירושה.
למלך היה יורש זכר, פדרו.
אך הלה הוכתר בשנת 1822 כפדרו הראשון, קיסר ברזיל.
בפורטוגל אף אחד לא רצה לחזור לתקופה שבין השנים 1808-1820 שבהם נשלטו פורטוגל וברזיל יחדיו במסגרת אוניה פרסונלית.
לפיכך, למרות שפדרו היה לכאורה זכאי לרשת את הכתר, האפשרות שהוא יחזור לפורטוגל כמלך הייתה בעייתית.
למלך המנוח היה בן נוסף מיגל.
אך הלה שהה בגלות באוסטריה לאחר שעמד בראש כמה מרידות כנגד שלטונו הליברלי של אביו.
כדי לפתור את הבעיה, ויתר פדרו על כתר פורטוגל לטובת בתו בת השבע מריה והותנה כי היא תינשא לדודה מיגל בהגיעה לבגרות.
כמו כן התנה פדרו תנאי שלפיו, אם אחיו פדרו מעוניין לקבל חלק במלוכה, עליו להישבע אמונים לחוקה הליברלית שחוקק אביו.
מיגל הסכים, אך עד מהרה חזר בו משבועתו.
הוא חזר ממקום גלותו באוסטריה, הדיח את אחייניתו מכס המלוכה וביסס את מחדש את משטר המלוכה האבסולוטית שאביו ואחיו תיעבו.
כך פרצה מלחמת אזרחים בין הליברלים בראשות פדרו ומריה לבין האבסולוטיסטים בראשות מיגל שהתנהלה בין השנים 1828-1834. בתקופת המלחמה אימץ מחנהו של פדרו את טרסיירה בכלל ואת אנגרה בפרט כבסיס לשיגור מתקפות כנגד כוחותיו של מיגל.
ב-22 ביוני 1828 גירשו כוחותיו של פדרו את מושל האיים האזוריים וקבעו את מפקדתם באנגרה.
אחד הקרבות הראשונים במלחמה היה קרב מפרץ פראיה (Praia) ב-28 באוגוסט 1828 מול חופי טרסיירה שהסתיים בניצחון מחנהו של פדרו.
בעקבות המלחמה הוענקה לעיר אנגרה על ידי מריה השנייה התוספת "ארואיז'מו" (בפורטוגזית: Heroísmo), כאות הוקרה לעמידת הגבורה של העיר במלחמת האזרחים.
משמעות שמה המלא של העיר הוא "אנגרה של הגבורה".
ב-20 בספטמבר 1836 הגיע לאנגרה צ'ארלס דרווין לקראת סיום מסעו השני על סיפון אה"מ ביגל וסייר באי במשך שישה ימים.
לאנגרה ולעיר השכנה פראיה דה ויטוריה היה תפקיד מעניין במהלך מלחמת האזרחים האמריקנית.
עקב היותה של פורטוגל נייטרלית במלחמה ועקב היותם של האיים האזוריים רחוקים מטווח השפעתו של הצי האמריקני שצר על נמלי הקונפדרציה, שימשו הנמלים של שתי הערים כנקודת העברה של אספקה ותחמושת שהועברה לקונפדרציה.
אנגרה הייתה גם מקום גלותו של נגונגוניאנה , שהיה מלכה האחרון של אימפריית גאזה (בשטחי מוזמביק של היום), משנת 1895 ועד למותו בשנת 1906.
ב-1 בינואר 1980 פקד רעש אדמה חזק את אנגרה ונגרם נזק כבד למרכז ההיסטורי של העיר ולמקומות נוספים ברחבי האי.
רעשי אדמה והתפרצויות געשיות פקדו את האיים האזוריים במשך כל השנים.
אך רעש האדמה של 1980 היה כנראה החזק ביותר מאז המאה ה-18. הנזקים בעיר שוקמו תוך ארבע שנים.
ב-1983 הוכרז מרכזה ההיסטורי של העיר לאתר מורשת עולמית על ידי ארגון אונסק"ו.
אנגרה שוכנת על החוף הדרומי של האי טרסיירה.
בעיר נמצאת מפקדה צבאית של צבא פורטוגל והיא מקום משכנו של הבישוף של האיים האזוריים.
המבנים העיקריים בה הם הקתדרלה של העיר, קולג' צבאי, מחסן נשק ומצפה כוכבים.
הנמל, שבעבר הייתה לו חשיבות מסחרית וצבאית, מוגן ממערב ומדרום-מערב על ידי הצוק של הר ברזיל.
כיום לנמלים בפונטה דלגדה שבאי סאו מיגל ולהורטה שבאי פאיאל, יש חשיבות גדולה יותר.
אנגרה מחולקת ל-19 מועצות מקומיות (בפורטוגזית: פרֶגֶזִיאָש – Freguesias), שבמקור היו בעצם יחידות מנהליות של הכנסייה הקתולית.
עם המעבר לשלטון אזרחי חילוני אומצו היחידות המנהליות הללו.
אוכלוסייתן של 13 מהמועצות הללו מונה יותר מאלף איש כל אחת וביחד הן מהוות כמעט 90% מאוכלוסיית העיר.
המרכז ההיסטורי של אנגרה משתרע לאורכו של החוף הדרומי וכולל את העיר מימי הביניים ואת המבצר שעל הר ברזיל.
הכיכר המרכזית של העיר ידועה בשם כיכר קוסמאס ודמיאנוס הקדושים (Praça de São Cosmo e Daimão) או בשם כיכר הרסטורציה (Praça dos Restoradores).
הכיכר הייתה אחת הכיכרות הראשונות בפורטוגל שתוכננה מראש כשטח פתוח במקום הצטלבותם של שניים מהרחובות הראשיים של העיר.
הכיכר רחבה ומסודרת, מרוצפת בסגנון פורטוגזי (calçada portuguesa) בשילוב של אבן גיר לבנה ואבן בזלת שחורה.
לכל אורך ההיסטוריה שלה היו לכיכר תפקידים מגוונים.
כאן החלה מסורת מרוץ השוורים.
התכנון הנאה של הכיכר מושפע מתנופת הבנייה שהייתה בכל רחבי פורטוגל לאחר רעידת האדמה בליסבון ב-1755. החל מהמאה ה-19 שימשה הכיכר כמקום התכנסות לשמיעת קונצרטים של התזמורת הצבאית של הרגימנט שישב במבצר.
בניינים אזרחיים נוספים באנגרה הם:
ארמון בטנקור (Palácio Bettencourt) – בניין מהמאה ה-17. במקור בית פרטי.
כיום מקום משכנם של הספרייה הציבורית ושל הארכיון האזורי המכילים 400,000 ספרים ושני מיליון מסמכים.
ארמון המושל (Colégio de Santo Inácio) – בניין מהמאה ה-16. במקור היה זה משכנו של הקולג' הישועי עד שננטש ב-1759. כאשר הוגדרה משרת המושל הכללי ב-1766 הוסב הבניין להיות מעונו הרשמי של נציג הכתר באיים האזוריים ששלט על הצבא, הפוליטיקה והמנהל של האיים.
החל מהמאה ה-15 האי טרסיירה היה יעד להתקפותיהם של פריבטירים ושודדי ים.
בתחילה היו אלה שודדי ים מברבריה ובהמשך שודדי ים ופריבטירים מטעם מדינות אירופה שחמדו את מטענן של הספינות ששבו מהמזרח הרחוק.
בעקבות האיחוד הפרסונלי בין ספרד לפורטוגל ובעקבות משבר הירושה במאה ה-19, גדל הצורך להגן על האיים ובמסגרת זו נבנו ביצורים רבים לאורך חופי האי.
האתרים הצבאיים החשובים באנגרה הם:
מבצר הטחנות (Castelo dos Moinhos) - חורבות מבצר מהמאה ה-16 הצופה על העיר.
כיום ניצב במקום אובליסק לזכר ניצחונו של המלך פדרו הרביעי במלחמת האזרחים במאה ה-19.
מבצר מא פרמנטה (Forte da Má Ferramenta) – היה בשימוש מהמאה ה-16 ועד המאה ה-20, כולל במלחמת העולם השנייה.
מבצר נגריטו (Forte do Negrito) – משכנו של המוזיאון הצבאים של האיים האזוריים.
נבנה ב-1581 בתקופת מלחמת הירושה הפורטוגזית.
מבצר סנטו אנטוניו דו מונטה ברזיל (Forte de Santo António do Monte Brasil) – מבצר קטן שנקרא על שמו של אנטוניו הראשון הטוען לכתר.
בנקודת השיא היו באנגרה תשעה מנזרים.
לכל אחד מהם היו את הקלויסטרים והכנסיות שלו.
רוב המבנים האלה עוצבו בסגנון המנייריזם והבארוק והפאר שלהם ראוי לציון בהתחשב באיכות האבן הגרועה שניתן למצוא באיים.
העיטורים הפנימיים של הכנסיות מבוססים על חיטובי עץ ועיטורי זהב.
במרכז העיר שוכנת כנסיית גבירתנו מגייה (Igreja da Nossa Senhora da Guia), מקום קבורתו של פאולו, אחיו של ואסקו דה גאמה, שליווה אותו במסעו הראשון להודו ב-1497. אתרים דתיים חשובים נוספים הם:
מנזר סאו גונסלו (Convento de São Gonçalo) – הוקם ב-1542. אחד המנזרים העתיקים באיים.
שרד את גירושם של המסדרים הדתיים ב-1832. אחד השרידים של העיצוב הדתי מתקופת הבארוק באיים.
מנזר סנטו כרישטו דו קרוזיירו (Capela do Cruzeiro)
האוניברסיטה של האיים האזוריים, שהקמפוס הראשי שלה פועל באי סאו מיגל, מחזיקה קמפוס משני באנגרה שבו פועלת הפקולטה לחקלאות.
זהו מרכז מדעי מתקדם ללימודי חקלאות המהווה אבן שואבת לסטודנטים מכל רחבי קבוצת האיים וממקומות אחרים בעולם.
המכון ההיסטורי של האי טרסיירה הוקם בשנת 1942 על ידי עיריית אנגרה.
אנגרי בירדס מלחמת הכוכבים 2 הוא משחק מיומנות וחשיבה אשר פותח על ידי החברה הפינית Rovio Entertainment.
המשחק פותח למכשירי אנדרואיד, iOS, Windows Phone, וכן גם למחשבי Microsoft Windows.
זהו משחק ההמשך השמיני בסדרת "Angry Birds", ומהווה המשך ישיר לקודמו, "אנגרי בירדס מלחמת הכוכבים".
במשחק זה, הוצגה לראשונה טכנולוגיית ה-Telepods של חברת הסברו.
המשחק שוחרר כשיווק צמוד לסרטי מלחמת הכוכבים וכן לסדרה מלחמת הכוכבים: המורדים.
המשחק מתנהל כמו רוב המשחקים בסדרת אנגרי בירדס, אך ללא תוספות כוח (Power Ups); משגרים ציפורים באמצעות רוגטקה על מבנים כדי לתקוף חזירים, וניתן להרוויח עד שלושה כוכבים.
במשחק זה ישנם כמה הבדלים משאר המשחקים.
לראשונה, ניתן לשחק עם החזירים, כשכך החזירים הם אלו שתוקפים את הציפורים.
ישנם שלושה סמלים בצד שמאל של המסך: סמל (של ברית המורדים והאימפריה הגלקטית בהתאמה) משם ניתן לקחת ציפור\חזיר בכל שלב (ציפורים בצד הציפורים וחזירים בצד החזירים), סמל זימון מצב ה-Telepods ובעבר סמל המוביל לחנות של וואטו.
המשחק כולל מעל ל-32 דמויות, וביניהן דמויות מהמשחק הקודם - אנגרי בירדס מלחמת הכוכבים.
משחק זה מבוסס על הטרילוגיה החדשה של סרטי מלחמת הכוכבים.
נכון לשנת 2014, החנות של וואטו נמחקה ובמקומה ניתן לקנות ישירות מהסמל ממנו "שולפים" דמויות.
ב-4 באפריל 2014 נכנסו כמה עדכונים למשחק.
עדכון אחד הוא, ש-1000 מטבעות מפוזרים ברחבי השלבים, וניתן לקחת אותם באמצעות פגיעה במטבעות.
עדכון שני הוא "זכיית פחמן": מידי 8 שעות ישנה הגרלה אקראית, שבה ניתן לזכות בדמויות אקראיות בחינם, וניתן להגריל מספר פעמים ברצף תמורת תשלום מטבעות.
עדכון נוסף הוא "מצב בוגד", שבו ניתן לזמן ציפור לשלב של צד החזירים ולהפך.
החוקר, ויזאגו דראיד, קצין אימפריה, רוכב ברחפת אימפריליית, חייל סהר, טייס TIE, דארת' ויידר, דארת' סידיוס הולוגרמה, חייל צל, דרואיד אדום, ג'אבה האט, שומר מלכותי, טוסקני (איש חול)
ניתן להשיג דמויות באמצעות טכנולוגיית ה-Telepods, החנות של וואטו (ממנה ניתן לקנות דמויות), ואפשרות חלופית היא לשחק בשלבים עם דמויות הקבועות מראש על ידי החברה.
טכנולוגיית ה-Telepods (בתעתיק: טלפודס) יצאה לראשונה במשחק זה.
לכל דמות במשחק יש בובת-צעצוע קטנה, שניתן לקבל אותה בחבילות הטלפודס השונות.
בכל חבילה יש כמה דמויות ומעמד, כשמתחת לכל דמות ישנו חור וקוד QR.
כדי להעביר את הדמות למשחק, יש ללחוץ על סמליל ה-Telepods, להניח את המעמד על מצלמה קדמית מתפקדת ולהניח את הדמות על המעמד, בצורה שבה החור מתחבר בדיוק לבליטה על המעמד.
ישנם מספר הבדלים בין המשחק לבין סרטי מלחמת הכוכבים.
קווי-גון ג'ין ואובי-ואן קנובי מעולם לא נפגשו עם יודה.
ג'נגו פט, הרוזן דוקו וזאם וויזל מעולם לא הופיעו בפרק I.
דארת' מול מעולם לא נפגש עם זאם וויזל והרוזן דוקו.
הרוזן דוקו הצטרף לצד האפל רק לאחר מותו של דארת' מול.
פאדמה וקפטן פאנאקה לא היו בסכנה מהלכן של פדרציית הסחר.
קווי-גון ואובי-ואן הצילו את ג'אר ג'אר בלבד מהלכן כזה (במשחק, הלכן חזיר) ללא יודה.
במשחק, לא הוצג משפטו של ג'אר ג'אר באוטו גאנגה.
במשחק, אובי-ואן לא הרג את דארת' מול, לאחר שזה האחרון הרג את קווי-גון.
מראהו של אובי-ואן במשחק הוא מראהו כשאימן את אנאקין, ולא כשהיה פדוואן של קווי-גון.
פלפטין מוצג ישירות בתלבושת הקאנצלר שלו.
ניוט גונריי ורונה האקו לא הוצגו ברמה "הפלישה לנאבו", ורונה האקו לא הוצג כלל במשחק.
דארת' מול לא הופיע כהולוגרמה במשחק.
אף על פי שדארת' מול לא מת במשחק, הוא לא מופיע בשלבים שעלילתם מתרחשת אחרי השלב האחרון של הפרק השלישי במשחק - הקרב של נאבו.
באתר Metacritic, זכה המשחק לציון של 77 מתוך 100 בהתבסס על 24 חוות דעת.
בעוד המשחק ממשיך את המשחקיות של קודמו, כמה מבקרים ציינו כי מספר הדמויות הניתנות למשחק גדול כל כך, שדמויות כמו דארת' ויידר מסוגלות לעבור שלב בשימוש אחד.
אנגרי בירדס הוא משחק הווידאו הראשון בסדרת המשחקים "אנגרי בירדס", שפותחה על ידי Rovio Entertainment.
המשחק הופץ ב-11 בדצמבר 2009, כאשר החברה הפיצה למכשירים ניידים בעלי מערכת הפעלה של iOS משחק וידאו לחנות ה-App Store.
לאחר מכן, החלה חברת Rovio לעצב את המשחק בגרסאות אשר יתאימו גם למערכות הפעלה אחרות, כדוגמת אנדרואיד, סימביאן ו-Windows Phone, וכן גם למחשבי לוח.
לאחר שהצלחת המשחק גברה, החלה חברת Rovio לעצב את המשחק גם לקונסולות משחקים ומחשבים אישיים.
נכון ליולי 2015 המשחקים בסדרה הורדו בלמעלה מ-3 מיליארד פעמים לטלפונים חכמים, דבר ההופך את הסדרה לסדרת המשחקים החינמית המורדת בהיסטוריה.
במשחק זה, השחקן שולט על להקה של ציפורים צבעוניות שמנסות להחזיר את הביצים שלהן, אשר נגנבו על ידי קבוצה של חזירים ירוקים רעבים.
בכל שלב של המשחק, החזירים מוגנים על ידי מבנים מחומרים שונים (כגון עץ, זכוכית או סלעים).
מטרת המשחק היא לחסל את כל החזירים.
באמצעות קלע, השחקן משגר קבוצה מוגבלת של ציפורים במטרה לפגוע בחזירים ישירות או לפגוע במבנים הסובבים להם, לגרום לאבנים להתמוטט ולמחוץ את החזירים.
בשלבים אחרים במשחק, ניתן להשתמש באובייקטים נוספים (לדוגמה TNT ותוספות מיוחדות) כדי לשפר את הכוח של הציפורים במהלך המשחק.
ישנם מספר סוגים של ציפורים במשחק, מכובד על ידי צבע וצורה.
ברמות הראשונות, רד, ציפור בצבע אדום, הוא הציפור היחידה במשחק.
ככל שהשחקן מתקדם, סוגים נוספים של ציפורים הופכים לזמינים.
כמה ציפורים יעילות נגד חומרים מסוימים, ולחלקן יש יכולות מיוחדות שיופעלו על ידי השחקן בעוד הציפור מוטסת.
לדוגמה, כשמשגרים את צ'אק, הציפור הצהובה במשחק, הוא הופך למהיר יותר, כשמשגרים את הבלוז, הציפורים הכחולות, הן מתפצלות לשלושה, וכך הלאה.
החזירים גם יכולים להשתנות, עם קשיחות יחסית לגודל שלהם.
חזירים קטנים חלשים יותר והם מובסים בקלות, בעוד שחזירים גדולים יותר מסוגלים לעמוד בפני נזק נוסף.
בנוסף, כמה חזירים לובשים כובע או שריון, מה שהופך אותם אפילו יותר עמידים לנזק.
כל רמה מתחילה עם כמות, סוגים, וסדר של הציפורים שנקבעו מראש.
אם כל החזירים ימחצו לאחר הציפור האחרונה ששוגרה, השלב הושלם והשלב הבא נפתח.
אם כל הציפורים נגמרות והחזירים לא נהרגו, יש לחזור על הרמה.
נקודות נקבעות עבור כל חזיר שנהרג וכן עבור נזק שנגרם למבנים, או נקודות בונוס המוענקות עבור כל הציפורים שלא היו בשימוש.
עם השלמת הרמה, השחקן מקבל אחד, שניים, או שלושה כוכבים בהתאם לציון שהתקבל.
במהלך השלבים מוחבאות ביצי זהב אשר פותחות שלבי בונוס מיוחדים.
בשלבים אלה ניתן להשיג רק כוכב אחד.
רד - ציפור אדומה חסרת יכולת מיוחדת, אולם היא מסוגלת להתנגש ולהרוס מבנים חלשים; הציפור משמשת כסמל המשחק לרוב.
מקבל שדרוג בעולם התשיעי, "Red's Mighty Feathers", ובלחיצה על המסך הוא משתגר מהר אל המקום שהשחקן לחץ.
ג'יי, ג'ייק וג'ים (ידועים גם בתור הבלוז) - 3 ציפורים כחולות אשר מתחילות כציפור כחולה קטנה ומתפצלות כאשר לוחצים על המסך.
צ'אק - ציפור צהובה שכאשר לוחצים על המסך היא מאיצה קדימה ויכולה לנפץ חלקים קשים.
בומבה - ציפור שחורה שמתפוצצת בהקלקת המסך והורסת את רוב העצמים הקרובים לה.
מקבל שדרוג בעולם העשירי, "Short Fuse", ובלחיצה על המסך הוא מחשמל את החזירים שמסביבו.
מטילדה - ציפור לבנה המטילה ביצה מלאת חומר נפץ שמשמשת בעיקר להרס חומרים קשים, בהקלקה על המסך.
האל - טוקן חום-סנטר בצבע ירוק שבהקלקה על המסך הוא חוזר כבומרנג.
טרנס - ציפור אדומה בעלת גודל מאיים.
גם ציפור זו חסרת יכולת מיוחדת, אך הוא בעל השפעה חזקה על רכיבי מבנה בהם הוא מתנגשת.
באבלס - ציפור כתומה שבהקלקה על המסך היא מתנפחת כמו אבו נפחא ומתרוקנת כמו בלון.
סטלה - ציפור בצבע ורוד כאשר בקליק היא מייצרת בועות שמרימות כל דבר וכשהיא נעלמת הבועות מתפוצצות וכל הדברים שהבועות הרימו נופלים על החזירים.
סילבר - ציפור בצבע אפור עם כרבולת קטנה כאשר בקליק היא עושה סלטה אחת ונוחתת בחוזקה כדי להקפיץ בניינים ולהרוג חזירים.
מלודי - ציפור בצבע גוף כאשר בקליק היא בולעת את החפצים שמולה ובלחיצה נוספת היא משליכה אותן בחוזקה כדי לפגוע בחזירים.
העיט האדיר - תוספת שניתנת לרכישה בסמארטפונים תמורת מחיר סמלי.
זמין במכשירי אפל, פייסבוק ואנדרואיד, ובעבר היה זמין לגוגל כרום.
כריס הולט מ-Macworld כינה את המשחק "חידה ממכרת, חכמה ומאתגרת".
מאז המשחק הראשון, יצאו מספר משחקי המשך, כגון Angry Birds Seasons, אנגרי בירדס ריו, Angry Birds Space, Angry Birds Star Wars, אנגרי בירדס מלחמת הכוכבים 2 וכן הלאה.
בנוסף, יצאו מספר סדרות אנימציה וסרט קולנוע העונה לאותו השם.
סרט המשך לאותו סרט קולנוע יצא בשנת 2019.
אנגרי בירדס – הסרט הוא סרט אנימציה קומי, המבוסס על המשחק "אנגרי בירדס".
הסרט בוים על ידי קליי קייטיס ופרגל ריילי, הופק על ידי ג'ון כהן וקת'רין ווינדר, ואת התסריט כתב ג'ון וויטי.
את הדמויות בסרט מדבבים ג'ייסון סודייקיס, ג'וש גד, דני מקברייד, מאיה רודולף, ביל היידר, ופיטר דינקלג'.
כמו כן, יש מדבבים אורחים, בהם צמד הקומיקאים "סמוש" מיוטיוב.
תקציב הסרט הוא 73 מיליון דולר.
באי מרוחק שנקרא "אי הציפורים" גרות ציפורים מאושרות, חוץ מרד (ג'ייסון סודייקיס), הציפור הכי עצבנית באי הציפורים שאינה משתלבת בחברה.
יחד עם רד והציפורים האחרות, גרים גם צ'אק (ג'וש גד), שמסוגל לזוז במהירות מטורפת, ובומבה (דני מקברייד), שמסוגל להתפוצץ, לא מכעס, אלא באמת להתפוצץ.
הכול משתבש ברגע שהחזירים, ובראשם לאונרד (ביל היידר) פולשים מאי החזירים לאי הציפורים.
ברגע ששאר הציפורים מגלות את זה, רד, צ'אק, בומב, מטילדה (מאיה רודולף), טרנס (שון פן), סטלה (קייט מקינון) ושאר הציפורים מנסות לקחת את הביצים בחזרה לאי הציפורים.
בנוסף לכך, הם מזעיקים לעזרה גם את הנשר האדיר (פיטר דינקלג'), נשר אגדי שגר במאורה משלו, אך מגלים שהוא כיום לא יותר מבטלן שחצן ואנוכי.
דמות תיאור הדמות מדבב/ת באנגלית מדבב/ת בעברית רד ציפור אדומה.
חושד בחזירים לאורך כל הסרט.
בשלב מסוים בסרט הופך להיות מנהיג הציפורים.
ג'ייסון סודייקיס יפתח אופיר צ'אק הציפור הצהובה.
מסוגל לרוץ מהר יחסית לשאר הציפורים.
ג'וש גד שמחה ברבירו בומב ציפור שחורה.
דני מקברייד אמנון וולף לאונרד מלך החזירים.
עוזרו של לאונרד.טוני הייללא ידוע מטילדה ציפור לבנה.
מאיה רודולף קרן פלס טרנס ציפור גדולה בצבע אדום.
שון פן לא ידוע סטלה ציפור ורודה קייט מקינון מיה קדוש הנשר האדיר נשר ענק ושחצן המחשיב את עצמו לאגדי הגר במאורתו.
אוהב לאכול סרדינים פיטר דינקלג' אלון נוימןהאלציפור ירוקה אשר חוזרת כמו בומרנג.אנתוני פדייהדן קיזלרבאבלסציפור כתומה אשר מתנפחת כמו אבו נפחא.איאן היקוקסלא ידועג'י ג'ים וג'ייק (הבלוז)ציפורים כחולות, בקעו מהביצה בסוף הסרט.פירס גגנון, נח שנאפ ואוון ואקארולא ידוע
הסרט יצא ב-20 בספטמבר 2019, במקביל לציון 10 שנים למשחק המקורי.
הסרט בוים על ידי תורופ ואן אורמן וג'ון רייס, הופק על ידי ג'ון כהן, ואת התסריט כתב פיטר אקרמן.
לזלי ג'ונס מדבבת את הנבל.
הכור הגרעיני אנגרה (בפורטוגזית: Central Nuclear Almirante Álvaro Alberto, באנגלית: Angra) הוא הכור הגרעיני היחיד בברזיל.
הוא ממוקם באנגרה דוס רייס , ריו דה ז'ניירו.
הוא מורכב משני כורים מבוססי מים קלים, אנגרה 1, עם תפוקה של 637MWe שחובר לרשת החשמל המקומית בשנת 1985, ואנגרה 2, עם תפוקה של 1,350MWe שחובר בשנת 2000.
כור שלישי, אנגרה 3, שאמור לספק 1,405MWe נמצא בבנייה.
הפרויקט שלו הותנע בשנת 1984 ופעל 4 שנים עד להקפאתו.
עבודה על הפרויקט חודשה בשנת 2010 והוא מתוכנן להיכנס לשימוש פעיל ב-2018.
אַנְגָרָה היא סדרת משגרים בעלי יכולות נשיאה של עד 38 טון.
הם צפויים להיות מהמשגרים העיקריים של רוסיה ולשמש את תוכנית החלל הרוסית במקום משגרי הסויוז.
לאחר התפרקות ברית המועצות קוסמודרום בייקונור נותר בשטח קזחסטן.
משגר נפוץ מדגם פרוטון 3M היה ניתן לשגר רק ממנו.
בהתאם לכך הוחלט על נחיצות של פיתוח משגר חדש שיענה לדרישות הבאות:
- יכולת שיגור לוויינים משטח רוסיה ובכך להחליף משגרים מסדרת "פרוטון"
- ייצור על ידי מפעלים שנמצאים ברוסיה ללא מעורבות של מפעלי אוקראינה
- שימוש בדלק לא רעיל
- פישוט העברת משגר לאתר השיגור
בספטמבר 1992 החל מכרז ליצרן פוטנציאלי בה השתתפו תאגיד הטילים והחלל אנרגיה, מרכז חרוניצ'ב למחקר מדעי וייצור בתחום החלל ו-משרד התכנון מאקייב.
בשנת 1994 החוזה הוענק ל-"מרכז חרוניצ'ב" במטרה להתחיל בטיסות ניסוי בשנת 2005. בשנת 1997 דווח שיש צורך להתחיל את התכנון מחדש.
בשנים 2013–2014 התקיים שיתוף פעולה בין רוסיה לבין קוריאה הדרומית בפיתוח משגר נרו 1. בפיתוח זה נוצלו פתרונות תכנוניים שפותחו עבור משגרי "אנגרה".
משגר קל "אנגרה 1.2" בעל יכולת לשגר למסלול לווייני נמוך מטען של כ-3.5 טון ולמסלול מסונכרן-שמש כ-2.4 טון.
לצורכי שיגור הותאם כן שיגור מס' 35 בקוסמודרום פלסצק.
שיגורי ניסוי ראשונים בוצעו בשנת 2014 והסתיימו בהצלחה.
שיגור עם לוויין בוצע לראשונה בשנת 2022.
ייצור המשגר מבוצע במפעל "פוליוט" באומסק.
תחילת ייצור סדרתי מתוכננת לשנת 2024.
משגר בינוני "אנגרה 3" היה צריך להחליף משגר זניט 2 שמיוצר באוקראינה.
היכולת המתוכננת הייתה כ-15 טון.
בשנת 2019 דמיטרי רוגוזין הודיע על ביטול הפרויקט תוך קידום פרויקט "סויוז 5" במקומו.
בשנת 2022 הוכרז על חידוש התכנון.
משגר כבד תלת-שלבי עם יכולת עד כ-24 טון.
במקביל לתכנון הדגם הבסיסי היו הודעות על תכנון דגם משופר ודגם המתאים לשימוש רב פעמי.
כמו כן נבדקה יכולת ניצול משגר זה לשיגורים של טיסות מאוישות לכיוון הירח.
שיגור ניסוי ראשון בוצע בשנת 2014 מכן שיגור 35 בקוסמודרום פלסצק.
בשנת 2018 דווח שהחל ייצור המשגר הראשון לשיגור בשנת 2021. הוא נדחה לסוף 2023. השיגור תוכנן מכן שיגור מקוסמודרום פלסצק.
לשנת 2028 מתוכנן שיגור ראשון של דגם "אנגרה A5V" עם יכולת מטען של 38 טון.
אנגרן דה קוּסי השביעי היה רוזן בדפורד, בנם היחיד של אנגרן השישי דה קוסי, אדונהּ של טירת קוּסי בפיקרדי, ואשתו קתרינה מאוסטריה .
נודע כאביר מקצועי בעל תושייה רבה, וכדיפלומט מן השורה הראשונה.
התחתן בשנת 1365 עם איזבלה, בתו של מלך אנגליה אדוארד השלישי.
בשנת 1380 התחתן בשנית עם בתו של הדוכס מלוריין, איזבלה.
השתתף במספר רב של מלחמות, ומצא את מותו בשנת 1397 לאחר קרב ניקופוליס .
אביו של קוסי מת בהיותו בן חמש, ואדמותיו הופקדו אצל פיליפ השישי מלך צרפת עד הגיעו לבגרות.
הקרב הראשון בו השתתף היה בשנת 1355, במערכה בפיקרדי כנגד כוחות אנגליים.
כאשר נכנס שארל השני, מלך נווארה לפריס בנובמבר 1357 היה קוסי בפלוגתו.
ב-1358 השתתף בז'אקרי, ובקרב בעיר הקתדרלה לאון טבח באיכרים ותלה רבים מהם 'ללא טינה וללא רחמים'.
בהסכם ברטיני ב-1360 נכלל קוסי ב-40 בני הערובה שניתנו ככופר עבור שחרורו מהשבי האנגלי של מלך צרפת ז'אן השני, ובסוף אוקטובר, לאחר אשרור ההסכם ושחרור המלך, הפליג קוסי לאנגליה.
קוסי הגיע לחצרו של מלך אנגליה אדוארד השלישי בשנת 1363 ועד מהרה נודע שמו בחצר כאדם מן המעלה הראשונה.
בשנת 1365 השיב אדוארד השלישי לקוסי אדמות בלנקסטר, יורקשייר, קומברלנד ודרום מורלנד, שהיו שייכות לסבתא רבתא שלו, קת'רין דה באליול.
באותה שנה התחתן קוסי עם בתו הבכורה של המלך, איזבלה, שהייתה בת 33. לאחר הנישואין נוסף קוסי למסדר הבירית ובשנת 1366 נעשה לרוזנהּ של בדפורד.
נישואין אלו היו מצוינים עבור אדוארד השלישי, שזכה ברוזן צרפתי ולוחם מקצועי כחתן.
בשנת 1367 שחרר קוסי את חברו בן הערובה גי השני, רוזן בלואה , שנפל בשבי האנגלים, ובתמורה קיבל את מחוז סואסון.
בת ראשונה, מארי , נולדה לזוג בשנת 1366 בצרפת, ושנה לאחר מכן נולדה בתם השנייה, פיליפה .
בשנת 1369 פרצה מלחמה נוספת בין צרפת ואנגליה.
קוסי, שהיה בעל אדמות רבות בשתי המדינות, מצא עצמו בין הפטיש לסדן, ונראה שמלכי אנגליה וצרפת הבינו זאת.
איזבלה ובתו פיליפה הורשו לשוב לאנגליה, ואילו האנגלים במסע של רוברט קנולס בחבל פיקרדי בשנת 1370 נזהרו שלא לפגוע בנחלאותיו של קוסי.
קוסי נמנע מלקיחת צד, וב-1369 הוביל מסע לאלזס בניסיון לממש את זכותה של אמו כיורשת משותפת של הדוכס ליאופולד מאוסטריה ולזכות באדמותיהם של בית הבסבורג, אך נכשל.
משנת 1372 ועד 1374 פעל קוסי בשירותו של האפיפיור גרגוריוס האחד עשר, והוא מונה למפקד הכוחות האפיפיוריים שפעלו בלומברדיה התחתונה.
לפני ששב לצרפת שלח לו האפיפיור מכתב בו שיבח והילל את מעלותיו האישיות ויכולותיו המקצועיות.
בשנת 1374 חזר קוסי לצרפת.
שנה לאחר מכן הוכרזה הפסקת אש בין צרפת ואנגליה.
שארל החמישי, מלך צרפת, עודד את קוסי לנסות את מזלו באלזס פעם נוספת, והבטיח לו תמיכה בסך 60,000 לירות.
קוסי הצליח לגייס כוח ראוי למשימה, אולם מחסור במזון ומספוא והחורף שהתקרב גרמו לו לשוב על עקבותיו.
בשנת 1376, אחרי מפלת שכירי החרב שלו בשווייץ, נחתם הסכם בינו ובין בית הבסבורג ונמסר לו חבל נידאו בתמורה לוויתור על שאר תביעותיו.
באביב של שנת 1376 קוסי חזר פעם נוספת לאנגליה, שעה שאדוארד השלישי היה על ערש דווי.
לאחר מותו של המלך בשנת 1377, כתב קוסי לנכדו ויורשו של ריצ'רד השני, מלך אנגליה המנוח, כי הוא מתנער מכל האחזקות מן הכתר האנגלי.
הוא התנער מאותות הכבוד האנגליים ואף החזיר את אות מסדר הבירית שניתן לו.
איזבלה, שחזרה לאנגליה עם בתם פיליפה כאשר שמעה על מותו המתקרב של אביה, נותרה באנגליה.
בשנת 1378, אכן הוחרמו אדמותיו של קוסי באנגליה, ואיזבלה עתרה למלך, שהיה אחיינה, בבקשה שיעניק לה את האדמות המוחרמות.
המלך ריצ'רד הסכים בשני תנאים: שלא תעזוב את אנגליה, ושלא תעביר רווחים מהאדמות לקוסי.
המהלך יצר גירושים כלכליים בין איזבלה לקוסי.
במאי של שנת 1379 מתה איזבלה ונקברה בכנסייה באנגליה.
קוסי בנה אנדרטה לזכרהּ והציב אותו ליד פסלו שלו בכנסיית קלסטין בסואסון.
בשנת 1380 נישא בשנית לאיזבלה, בתו של ז'אן הראשון, הדוכס מלוריין .
לזוג נולדה בת, איזבלה, שנישאה לפיליפה, הרוזן מנבר .
משנת 1379 ועד מותו בשנת 1397 פעל קוסי רבות בזירה הצבאית והדיפלומטית.
בזירה הצבאית, נלחם בשנת 1379 באנגלים בגסקוניה תחת פיקודו של לואי הראשון, הדוכס מאנז'ו.
באותה שנה ייסד אבירות משל עצמו, לה קרא "מסדר המלך".
ב-1381 תרם רבות להצלחת המאמץ הצרפתי בקרב נגד אנגליה בראשות הרוזן מבאקינגהאם.
בשנת 1382 לחם בהצטיינות לצד פיליפ השני, דוכס בורגונדיה, בקרב רוּזבִּיק וסייע בהכרעת המרד הפלמי תחת הנהגתו של פיליפ ואן ארטוולדה .
בשנת 1384 הוביל כוח שעזר ללואי מאנז'ו בניסיונו לקבל את הכתר של ממלכת נאפולי.
קוסי כבש את אַרֶצוֹ בטוסקנה, אולם כשנודע דבר מותו של הדוכס הסתלק מהעיר תמורת 40,000 פלורינים שקיבל מפירנצה ושב לצרפת.
בשנת 1390 נטל חלק ב"מסע הצלב הבֶּרבֶּרי" שהוביל לואי השני, דוכס בורבון, יחד עם הגנואזים נגד החפסיים (الحفصيون) מאיפריקיה (לימים בשטחי תוניסיה), אבל המצור על בסיסם במהדיה לא צלח, והנוצרים שבו לארצותיהם.
ב-1394–1395 סייע קוסי ללואי הראשון, דוכס אורליאן, שניסה להתערב במאבקים בין הישויות המדיניות באיטליה, ופיקד על כוחותיו בליגוריה.
בשנת 1395 פנה אליו הדוכס מבורגונדיה בניסיון לשכנע אותו להצטרף למסע הצלב המתוכנן לטורקיה.
קוסי נעתר לבקשותיו והצטרף למסע באפריל של 1396.
גם בזירה הדיפלומטית היו לקוסי הישגים לא מבוטלים.
בהיותו חבר המועצה של המלך שארל החמישי נסע בשנים אלה לשליחויות בברטאן, בפלנדריה, באיטליה ובאנגליה.
בשנת 1381 וכן בשנת 1388 ושוב בשנת 1392 מילא תפקיד חיוני בתהליך הפיוס בין ז'אן הרביעי, דוכס ברטאן, ובין מלך צרפת.
פעמיים הוצע לו להיות הקצין הראשון של המלך (בשנת 1380 ושוב ב-1392) אך הוא סירב.
בשנת 1389 נתמנה לתפקיד נושא הגביע של מלך צרפת.
בשנת 1396, בדרכו לטורקיה, עצר קוסי באביב לפגישה דיפלומטית עם הדוכס הראשון ממילאנו ג'אן גלאצו ויסקונטי.
קוסי, שהיה בשליחותו של מלך צרפת שארל השישי, ניסה לשכנע את הדוכס שלא לעכב את הצטרפותה של ג'נובה לממלכה הצרפתית.
הדוכס ממילאנו היה מיודד מאוד עם הסולטאן הטורקי באיזיט הראשון, וככל הנראה מסר לו מידע על אודות המשלחת הצרפתית שפגש.
מהפגישה עם הדוכס ממילאנו המשיך קוסי והגיע לבודפשט, שם חבר לכוחות האחרים.
באוגוסט עזבו הכוחות המשולבים את בודפשט, והגיעו לעיר הנמל וידין, שהייתה בסיס חיל מצב עות'מאני וכבשו אותה.
לאחר הכיבוש פנו הכוחות לרהובה, וקוסי יחד עם 500 חיילים צרפתיים נוספים כבשו את העיר.
המהלך, שנעשה ללא ידיעתו של מפקד הכוחות הנוצריים ושליטהּ של הונגריה, המלך זיגיסמונד, יצר חוסר אמון במחנה הנוצרי והעמיק את הקרע בין הצרפתים להונגרים.
אולם מלבד מקרה זה, קיימות עדויות לכך שקוסי ניסה לפשר בין המחנה הצרפתי לשאר הלאומים במערכה, כמו העובדה שמינה לעצמו יועצים ואלאכים רבים, ונשמע להם בכל הקשור למצב פני השטח.
הכוחות הגיעו לפאתי ניקופוליס ב-10 בספטמבר, הטילו עליה מצור וחנו סביבה באופן מרושל.
משקאות משכרים וחוסר משמעת נפוצו בקרב החיילים.
לא הייתה הקפדה על שמירה מסודרת והתרגול הצבאי הוזנח.
קוסי ידע שמצב זה מסוכן לאנשיו ולכן אסף 500 נושאי רומח ומספר דומה של קשתים לסקירת האזור.
בהגיעם לוואדי במרחק של חצי יום הליכה מהמחנה נגלה לפניהם מארב טורקי ובו 6,000 לוחמים.
קוסי שלח חיילים כדי להתגרות בטורקים, ובינתיים הכין מארב משלו בסבך עצים.
התחבולה הצליחה; הטורקים רדפו אחר הנוצרים, ונתקלו במארב.
כוחו של קוסי רדף את הטורקים תוך שהם קוראים: "גבירתנו מריה הבתולה עם אדון קוסי!".
אמנם קיים דיון במחקר אודות אמינותו של סיפור זה, וטיעון חזק הטוען בזכותו הוא שהאסטרטגיה הצבאית העולה מהסיפור תואמת לחלוטין את דרכו של אנגרן דה קוסי.
ב-24 בספטמבר הגיעו חדשות על התקדמותו של הצבא הטורקי לעבר ניקופוליס.
המלך זיגמונד זימן אספה בה הסביר את תוכניתו: ארגון הכוחות כך שהלוחמים הפשוטים יצעדו בחלוץ והאליטה הצבאית תישאר מאחור.
הרעיון מאחורי התוכנית היה שהחיילים הפשוטים יילחמו זה בזה, והאליטה הטורקית תאלץ להתמודד עם האליטה הצרפתית.
קוסי תמך בתוכנית, אך מספר אצילים צרפתים אחרים התנגדו לה בטענה שהצרפתים רגילים להוביל, ואינם יכולים ללכת מאחור.
לבסוף הקול הצרפתי גבר על זה ההונגרי וקוסי נלחם את קרבו האחרון באסטרטגיה אליה התנגד.
באיזיט הראשון הגיע לניקופוליס וחנה עם כוחותיו במעלה ההר.
האבירים הצרפתים, שהלכו בחלוץ טיפסו על ההר והצליחו לפזר את השורות הראשונות.
אולם באיזיט המתין לכוחות הנוצריים עם תגבור נוסף, והם הצליחו לאגף את הכוח הנוצרי'.
לאחר לחימה קשה וממושכת הקרב הוכרע, והכוחות הצרפתיים נשבו.
קוסי נלקח למסעות רגליים ארוכים שהגיעו לבסוף לעיר בורסה, שם נכלא.
קוסי, שהיה תשוש ופצוע מהקרבות, מת ב-18 בפברואר 1397, ככל הנראה מדבר הבלוטות.
לאחר מותו ניתנו נחלאותיו לבתו הבכורה מארי, אלמנתו של הנרי דה באר.
בנו של קוסי, פרסיבל, שנולד מחוץ למסגרת נישואין, זכה בתואר "אדון קוסי" לאחר מות אביו.
על אנגרן דה קוסי כתב הכרוניקאי הצרפתי ז'אן פרואסאר: "אביר נבון ומוכשר", "חביב על האנגלים ועל הצרפתים כאחד".
ההיסטוריונית ברברה טוכמן ארגה סביב אנגרן דה קוסי את עיקר הנרטיב בספרה מ-1978, "ראי רחוק: המאה ה-14 הרת הפורענויות".
אנגרי בירדס – הסרט 2 (מוכר גם כאנגרי בירדס 2; באנגלית: The Angry Birds Movie 2) הוא סרט קולנוע קומי בהנפשה ממוחשבת, המבוסס על המשחק "אנגרי בירדס" וסרט המשך לסרט ההנפשה "אנגרי בירדס – הסרט".
הסרט בוים על ידי תורופ ואן אורמן וג'ון רייס , הופק על ידי ג'ון כהן, ואת התסריט כתב פיטר אקרמן .
את הדמויות בסרט מדבבים ג'ייסון סודייקיס, ג'וש גד, דני מקברייד, לזלי ג'ונס, ביל היידר, רייצ'ל בלום, סטרלינג קיי בראון, זאק וודס, דאב קמרון ופיטר דינקלג'.